Staatskapingsverslag: Des van Rooyen onttrek interdik-aansoek | Maroela Media
Des van Rooyen. Foto: GCIS
Pres. Jacob Zuma en Van Rooyen het verlede week twee afsonderlike hofaansoeke teen die voormalige OB, adv. Thuli Madonsela, ingedien. Van Rooyen se aansoek is op 14 Oktober in die hooggeregshof in Pretoria ingedien, om die magte van die OB uit te daag nadat hy opdrag gekry het om sekere vrae te beantwoord.
Die regter het voorgestel 'n bewaringsbevel word uitgereik en dat 'n aansoek dan later ingedien kan word dat die nuwe OB, Busisiwe Mkhwebane, dit moet bekend maak. Die aansoek sou 1 November hervat.
Volgens berigte het Van Rooyen egter Vrydag die aansoek teruggetrek. In 'n kennisgewing aan die hooggeregshof het hy gesê die voorsetting van die aansoek sou geen doel dien nie, aangesien die verslag geen ongunstige bevindings teen hom bevat nie.
Zuma sin aansoek gaan steeds op 1 November voort.
Mkhwebane het intussen gesê sy laat die besluit, of Madonsela se verslag openbaar gemaak mag word, aan die hooggeregshof oor. Sy het ook aangedui sy gaan nie Zuma se aansoek teenstaan nie.
Madonsela se verslag bevat haar bevindings ná 'n ondersoek oor bewerings dat die Gupta-familie 'n uitgebreide invloed op die regering se besluite het met hul beweerde betrokkenheid by die aanstelling van kabinetsministers en raadslede van staatsbeheerde maatskappye, asook die familie se beweerde onbehoorlike en moontlik korrupte invloed op die toekenning van tenders en lisensies aan maatskappye wat bande het met die familie.
Seker nie meer bekommerd nie, want die verslag is uit Thuli se hande. Ons gaan daardie verslag in JARE nie sien nie. Staat is berug met hofbevele verontagsaam.
Ek het moontlik half gelees of verstaan die praktyk nie, maar hoe op aarde kan hy sy interdik ontrek terwyl die knaap nie kan weet wat staan in die verklaring omrede dit mos onder n bewaringsbevel is !
Nou as dit so bewaar word dat die knaap weet wat daarin staan , is die bewarings bevel nie geslaag .
Hoe weet Van Rooyen wat in die verslag geskryf is? En Zuma? Waarom mag hulle insae hê voor dit vrygestel is aan die publiek? Opsigtelik was Van Rooyen bekommerd.